# *Viimeisin muutos 1.1.2016*

VN Liikennevakuutuksen maksututkimus

VN-tiedonkeruussa kerätään tietoa vahinkovakuutusyhtiön liikennevakuutuksesta. Tietoja käytetään Finanssivalvonnan suorittamaan valvontaan sekä tilastotutkimuksen tekemiseen.

Tiedonkeruu toteutetaan taulukoittain seuraavasti:

|  |  |  |
| --- | --- | --- |
| *Taulukkotunnus* | *Taulukon nimi* | *Tiedonantajatasot* |
| VN01 | Tulos kirjanpidon arvostusperiaatteiden mukaisesti asiakasryhmittäin | 420 |
| VN02 | Tietoja diskontatusta vastuuvelasta | 420 |
| VN03 | Vakuutusmaksutulosta vähennetyt erät | 420 |

Taulukot on toimitettava Finanssivalvonnalle täytettynä 10 päivää ennen vakuutusyhtiön tilintarkastusta, kuitenkin viimeistään 31.3. (määräykset ja ohjeet 1/2011).

Rahamääräiset arvot annetaan tuhansina euroina. Prosenttimuotoiset tiedot annetaan kahden desimaalin tarkkuudella ilman %-merkkiä. Lukumäärät annetaan yhden kappaleen tarkkuudella.

Osa tiedoista toimitetaan eriteltyinä luvanvaraisen liikenteen, yksityistalouksien sekä muiden yritysten ja yhteisöjen vakuutuksiin. Lomakkeilla näistä vakuutusten ryhmistä käytetään nimitystä ”asiakasryhmät”.

Lisätietoja VN -tiedonkeruun raportoinnista antaa Instituutiovalvontaosaston Vahinko- ja henkivakuutusyhtiöt -toimisto.

**VN01 Tulos kirjanpidon arvostusperiaatteiden mukaisesti asiakasryhmittäin**

*(1.1.2016)*

Kaikki luvut ilmoitetaan etumerkiltään joko niin kuin ne on merkitty tuloslaskelmaan tai kuten ne vaikuttavat tulokseen.

Taulukon VN01 rivitunnukset

R 050505 *Vakuutusmaksutulo*

Tilivuoden luottotappioilla vähennetty suoriteperusteinen maksutulo ilman Liikennevakuutuskeskuksen (LVK) tilittämiä maksuja (ja ilman LVK:lle tilitettyjä siirtotuloja), ennen jälleenvakuuttajan osuuden vähentämistä.

LVK:n tilittämät vakuutusmaksut (rajavakuutukset, siirtovakuutukset, vakuuttamattomien hyvikkeet, ym.) esitetään rivillä "LVK / muut tilitykset", siltä osin kuin ne on kirjattu ensivakuutuksen maksuiksi. Yhtiö voi vaihtoehtoisesti kohdistaa LVK:n tilittämät ensivakuutusmaksut myös suoraan asiakasryhmille, jolloin rivi "LVK / muut tilitykset" jää tyhjäksi.

R 10-1010 *Kirjanpidollisen vakuutusmaksuvastuun laskuperustemuutoksen vaikutuksen oikaisu*

Laskuperustemuutoksen vaikutus vakuutusmaksuvastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vakuutusmaksuvastuun muutos ja korjaava vaikutus yhdessä on yhtä suuri kuin sellainen vakuutusmaksuvastuun muutos, missä sekä aloittava että päättyvä tase on laskettu tilikautta edeltävän tilikauden lopun mukaisilla laskuperusteilla.

R 150505 *Maksetut korvaukset*

Tilivuoden aikana maksetut korvaukset ilmoitetaan asiakasryhmittäin (sarakkeet 20, 30 ja 40) ilman jakojärjestelmäkorvauksia, LVK:n tilittämiä korvauksia ja jakojärjestelmän tasauserää sekä ilman suurvahinkopoolin tilityksiä, ennen jälleenvakuuttajan ja suurvahinkopoolin osuuden vähentämistä.

LVK:n tilittämät muut maksetut korvaukset (rajavakuutukset, siirtovakuutukset, vakuuttamattomat, tuntemattomat, ym.) esitetään sarakkeessa 50 "LVK / muut tilitykset", siltä osin kuin ne on kirjattu ensivakuutuksen maksetuiksi korvauksiksi. Yhtiö voi vaihtoehtoisesti kohdistaa LVK:n tilittämät ensivakuutuskorvaukset myös suoraan asiakasryhmille, jolloin sarake "LVK / muut tilitykset" jää tyhjäksi.

Suurvahinkopoolin tilittämät rinnakkaisvakuutuksen maksetut korvaukset vähennettynä poolin osuudella yhtiön vahingoista esitetään sarakkeessa 60 "Suurvahinkopooli".

R 151005 *Korvausvastuun muutos*

Korvausvastuun muutos vuoden lopussa asiakasryhmittäin (sarakkeet 20, 30 ja 40) ilman LVK:n ja suurvahinkopoolin ilmoittamaa korvausvastuuta, ennen jälleenvakuuttajan ja suurvahinkopoolin osuuden vähentämistä.

LVK:n ilmoittama korvausvastuun muutos (rajavakuutukset, siirtovakuutukset, vakuuttamattomat, tuntemattomat, ym.) esitetään sarakkeessa 50 "LVK / muut tilitykset", siltä osin kuin se on kirjattu ensivakuutuksen korvausvastuuksi.

Yhtiö voi vaihtoehtoisesti kohdistaa LVK:n ilmoittaman ensivakuutuksen korvausvastuun myös suoraan asiakasryhmille, jolloin sarake 50 "LVK / muut tilitykset" jää tyhjäksi.

Sarakkeessa 60 "Suurvahinkopooli" korvausvastuun muutos korvausvastuu on laskettu suurvahinkopoolin ilmoittamasta rinnakkaisvakuutuksen korvausvastuusta vähennettynä poolin osuudella yhtiön korvausvastuusta.

R 25-2510 *Kirjanpidollisen korvausvastuun laskuperustemuutoksen vaikutuksen oikaisu*

Laskuperustemuutoksen vaikutus korvaus­vastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vahinkokorvausvastuun muutos ja korjaava vaikutus yhteensä on yhtä suuri kuin sellainen vahinkokorvausvastuun muutos, missä sekä aloittava että päättyvä tase on laskettu tilikautta edeltävän tilikauden lopun mukaisilla laskuperusteilla.

R 30 *Liikekulut*

Liikekulut ilman LVK:n ja ilman Suurvahinkopoolin tilittämiä liikekuluja, ennen menevän jälleenvakuutuksen palkkioiden ja voitto-osuuksien vähentämistä. Liikekulut tulee kohdistaa asiakasryhmille.

LVK:n tilittämät liikekulut esitetään rivillä "LVK / muut tilitykset". Yhtiö voi vaihtoehtoisesti kohdistaa LVK:n tilittämät liikekulut myös suoraan asiakasryhmille, jolloin sarake 50"LVK / muut tilitykset" jää tyhjäksi. Suurvahinkopoolin tilittämät rinnakkaisvakuutuksen liikekulut esitetään sarakkeessa 60 "Suurvahinkopooli".

R 3010 *Jälleenvakuuttajien osuus*

Kohdassa liikekulut, jälleenvakuuttajan osuus, esitetään menevän jälleenvakuutuksen palkkiot ja voitto-osuudet.

**VN02 Tietoja diskontatusta vastuuvelasta**

*(1.1.2016)*

Taulukossa esitetään tietoja tilikauden lopun vastuuvelasta laskettuna eri diskonttokorkoja ja eri ajankohtina käytössä olleita laskuperusteita soveltaen. Vastuuvelan laskenta perustuu kirjanpidollisen vastuuvelan mukaisiin kassavirtaennusteisiin, ja vaihtoehtoiset laskelmat kohdistuvat kirjanpidossa diskontattuun osaan vastuuvelasta.

”Kirjanpidossa diskontatulla osalla” vastuuvelkaa tarkoitetaan sitä osaa kirjanpidollisesta vastuuvelasta, johon kirjanpidon vastuuvelkaa koskevien laskuperusteiden mukaan sovelletaan diskonttausta. Jos yhtiö käyttää diskonttokorkona nollaa, niin tällöin diskontatulla vastuuvelan osalla tarkoitetaan eläkemuotoisia vastuita.

Laskennalla ”käyttäen kirjanpidon korkoutusta” tarkoitetaan laskentaa, joka on tehty käyttäen kirjanpidollisen vastuuvelan mainittuna ajankohtana voimassa olleissa laskuperusteissa määriteltyjä diskonttokorkoja.

Laskennalla ”käyttäen SII-korkoutusta” tarkoitetaan laskentaa, missä kirjanpidollisen vastuuvelan mainittuna ajankohtana voimassa olleiden laskuperusteiden mukaisesti määrätyt kassavirtaennusteet diskontataan käyttäen mainittuun ajankohtaan liittyvää EIOPAn julkaisemaa riskitöntä peruskorkokäyrää.

Mainitulla ajankohdalla tarkoitetaan joko tilikauden loppua (rivit R 10-5510) tai tilikautta edeltävän tilikauden loppua (R 6005-8520).

”Kassavirran duraatiolla” tarkoitetaan kyseisen vastuuvelan osan diskonttaamattomilla kassavirroilla painotettua vastuiden keskimääräistä selviämisaikaa.

Taulukon VN02 rivitunnukset

R 1005-2020 *Vakuutusmaksuvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista vakuutusmaksuvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

R 2505-3520 *Korvausvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista korvausvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

R 4005-5510 *Perustekorkokulu tulevan tilikauden aikana*

Tilikauden lopun vastuuvelkaan liittyvä perustekorkokulu, joka kohdistuu seuraavaan tilikauteen. Perustekorkokulu lasketaan käyttäen tilikauden lopussa voimassa olleiden kirjanpidon vastuuvelan laskuperusteiden mukaisia korkoja sekä käyttäen tilikauden lopun mukaista EIOPAn julkaisemaa riskitöntä peruskorkokäyrää.

R 6005-7020 *Vakuutusmaksuvastuu käyttäen tilikautta edeltävän tilikauden lopun mukaisia*

*laskuperusteita ja korkoutusta*

Tilikauden lopun kirjanpidollista vakuutusmaksuvastuuta koskevat tiedot soveltaen tilikautta edeltävän tilikauden lopussa voimassa olleita laskuperusteita ja tilikautta edeltävän tilikauden lopun diskonttokorkoja.

R 6005-6010 *Kirjanpidollinen vakuutusmaksuvastuu*

Rivin R 6005 tiedot saadaan tämän taulukon rivin R 1005 ja taulukon VN01 rivin R 1005 erotuksena. Rivin R 6010 tiedot saadaan tämän taulukon rivin R 1010 ja taulukon VN01 rivin R 1010 summana.

R 7505-8520 *Korvausvastuu käyttäen tilikautta edeltävän tilikauden lopun mukaisia*

*laskuperusteita ja korkoutusta*

Tilikauden lopun kirjanpidollista korvausvastuuta koskevat tiedot soveltaen tilikautta edeltävän tilikauden lopussa voimassa olleita laskuperusteita ja tilikautta edeltävän tilikauden lopun diskonttokorkoja.

R 6005-6010 *Kirjanpidollinen korvausvastuu*

Rivin R 7505 tiedot saadaan tämän taulukon rivin R 2505 ja taulukon VN01 rivin R 2505 erotuksena. Rivin R 7510 tiedot saadaan tämän taulukon rivin R 2510 ja taulukon VN01 rivin R 2510 summana.

Kaikki tiedot ilmoitetaan positiivisina.

**VN03 Vakuutusmaksutulosta vähennetyt erät**

Vakuutusmaksuihin sisältyneet, mutta ennen tuloslaskelmaan merkitsemistä vähennetyt erät.

Tiedot ilmoitetaan positiivisina.